
Afurisenia dela Bucureşti. 


In biserica ortodoxă din regatul ro- 
mân a erupt iarăș un conflict destul de 
acut. Se știe, că legea votată în corpu- 
rile legiuitoare, prin care se institue aşa 
numitul „consistoriu superior“ n'a întâm- 
pinat aprobarea tuturor arhiereilorromâni. 
Mai ales episcopul eparhiei Romanului, 
părintele Gherasim Safirin a fost împo- 
triva ei cu trup cu suflet, declarând-o de 
„necanonică“ ! 

Ministrul cultelor dl Spiru Haret în 
conţelegere cu ambii mitropoliți a in- 
trodus schimbările cerute de biserică; 
proiectul astfel îmbunătăţit a devenit lege. 

Ziarul nostru a publicat la timpul 
său din peana părintelui protosincel Dr. 
E. Miron Cristea un binemotivat articol, 
care a fost consultat de ambii metro- 





poliţi. Metropolitul Moldovei, părintele 
Pimen, a. reprodus chiar pagini întregi 
din articol, în cuvântarea sa dela senat. 


Noi am vrut atunci, ca bărbaţii de 
Stat ai României să facă pe viitor tot 
ce pot pentru emanciparea succesivă a 
bisericei de sub influința nemărginită a 
puterii lumești, exercitate de guvernele 
după vremuri. Biserica are lipsă de in- 
dependență, ca să poată fi aceea ce trebue 
să fie, altcum e degradată la o unealtă 
în mâna unor scopuri străine de misiu- 
nea ei. Dealtă parte am ţinut şi ţinem 
absolut de lipsă tocmai pentru ridicarea 
bisericei din starea-i de astăzi crearea de 
noi corporațiuni bisericești, cari să muncească 
cu sistem şi pricepere pentru progresul 
poporului în cele bisericeşti, morale etc. 
Aceste corporaţțiuni să statorească şi nor- 
mele de lipsă „rezervându-şi preasfinţitul 
Sinod arhierese dreptul de a revizui și 
uprobă acele Regulamente înainte de a 
primi sancţiunea regală, ca astfel să nu 





se vateme canonul, în sensul căruia toată 
conducerea afacerilor bisericeşti ema- 
nează din putere episcopească“, 

Cu toate acestea în lege sau stre- 
curat unele lucruri, ce nu corespundeau 
acestor vederi. Articolul 18 admite d. 
e. aplicarea unor dispoziţii şi fără ca să 
fi obținut aprobarea preasf. sinod arhie- 
- resc. Mai sunt și alte momente cu cari 
unii nu sunt mulțămiţi. 

Tocmai se făceau alegerile pentru 
consistorul superior, care aveă să-și în- 
ceapă activitatea; și deodată se ivește 
conflictul. 

Anume — întrunindu-se preasf. sinod 
arhieresc în sesiunea de toamnă, episcopul 
Romanului părintele Safirin prezentează 
un memoriu în cauză şi la urmă în şe- 
dința sinodului afurisește sinodul şi pe 
toţi, cari au făcut legea și-o aplică. 

Oricât respect am aveă față de ți- 
nuta neșovăitoare a păr. Safirin, totuș 





ţinem pasul de pripit, nejustificat şi făcut 
fără îndreptăţire. Formal luată, afurisenia 
unui episcop nu poate lovi în sus, pe 
superiorii săi, pe metropoliţi, sinodul, 
Si. care el face numai o mică parte. 

o bazat afurisi în jos pe cei din propria 
sa eparhie. 

Dealtă parte în fond nu este trebu- 
ință de un asemenea pas radical. Ceeace 
e rău în legea consistorului superior se 
poate îndreptă uşor fără a apelă la ul- 
tima armă, la afurisenie. Sunt în legile 
bisericeşti, d. e. în legea clerului sume- 
denie de dispoziţii, pe cari biserica par 
trebui să le admită. Dacă Preasfinţia Sa 
păr. Safirin vrea să fe consecvent ve- 
derilor sale, atunci nu-i eră permis dela 
început u primi să fie episcop şi să câr- 
muiască biserica pe temeiul unei ase- 
menea legi. Acolo dispune puterea lu- 
mească în o mulţime de chestiuni bise- 
ricești; iar aici (la legea cons.) clerici 
aduc hotăriîrile,: ce le află de lipsă. 

Biserica din România are lipsă de 
liniște, ca să se poată regeneră; deci 
asemenea sguduiri trebuesc evitate. 

E însă regreiabii, că in regat şi în 
cele mai subtile şi delicate afaceri bise- 
riceşti, îşi vâra politica de partid influ- 
inţa sa stricăcioasă. Sub asemenea in- 
fluinţe a trecut şi păr. Safirin peste ho- 
tarul, pe cari trebuiă să-l observe, în ten- 
dinţa sa de-a mijloci schimbarea dorită. 
Cu părerea lui s'a identificat şi arhiereul 
Calistrat, fiind nemulțămit că a fost în- 
lăturat dela redactarea revistei „Biserica 
ortodoxă“. Ba se afirmă, că profesorul 
dela facultatea teologică Dr. Demetrescu 
ar fi cerut — la îndemnul celor nemul- 
țămiţi — chiar şi intervenirea patriar- 
hului din Constantinopol, cel atât de plin 
de ură şi răutate față de tot ce-i ro- 
mânesc. Ce sens are această întervenire, 
când patriarhul are lângă sine o corpo- 
rațiune, în care sunt și mireni, și pen- 
tru aceasta nu se alterează întru nimic 
dogmele de credinţă și nici chiar ca- 
noanele, cari n'au caracterul imutabil al 
dogmelor. 

Oricât ar fi de puţini cei nemul- 
țămiţi, totuş este în interesul bisericei, 
ca să se aplaneze conflictul în timpul 
cel mai grabnic așteptând cu toţii, ca pă- 
rintele Safirin să revie asupra procedurii 
sale, urmate poate cu bune intențţiuni, 
dară absolut rău alese. — Din parte-ne 
recomandăm celor competenţi următoa- 
rele schimbări mai esenţiale. 

1. Hotăririle 'consistorului superior 
să nu fie aplicate până nu au obținut 
aprobarea preasfinţitului sinod arhierese 
ca astfel atribuţiunile acestui sinod să 
nu fie jignite şi nici chiar susceptibili- 
tatea membrilor lui mai simţitori. 

2. Membrii preas. sinod arhierese — 
metropoliţi, episcopi şi arhierei — să 
nu facă toți parte din consistorul su- 





perior, ci sinodul să numiască numai din 
sînul său un preşedinte şi 2 vicepreşe- 
dinţi, cari să conducă şedinţele consis- 
torului superior. Astfel discuţiile în con- 
sistor ar fi mai libere, şi membrii preasf. 
sinod au ocazia a se ocupă de conclu- 
zele consistorului, când se vor prezentă 
spre revizuire şi aprobare. 


3. Spre a evită pe viitor asemenea 
conflicte și susceptibilităţi, puterea lu- 
mească — ministerul cultelor — să afle 
căile şi mijloacele, ca însăş biserica, 
adecă sinodul arhieresc, să iee iniţiativa 
pentru întroducere de reforme în bise- 
rică şi numai după ce Sinodul în deplină 
linişte va fi studiat lucrurile, să treacă 
proiectele statorite cu bună înţelegere 
şi pe cale normală la resortul cultelor, 
de unde să-și urmeze calea lor legală 
şi uzitată, căci nu este de demnitatea 
bisericei și a unui for atât de inalt ca 
sinodul, ca puterea lumească să-i cro- 
iască proiectele. 


Avem convingerea, că actualul gu- 
vern şi îndeosebi ministrul cultelor a 
purces cu ceile mai bune intenţiuni ia 
alcătuirea legii şi cu gândul de-a creă 
organe în biserică, cari să întroducă 
viaţă și progres în organismul ei, fără 
a voi să strice ceva din tradiţiile ne- 
schimbabile ale bisericei. — El sa şi de- 
clarat gata a acceptă eventualele sehim- 
bări, ce preasf. sinod le-ar află de lipsă. 
Deci conflictul cu reciprocă bunăvoință 
se poate uşor delătură. 


Noi dorim cea mai pacinică aplanare 
și revenirea în sinod a păr. Safirin. 


Dacă va reveni, bine; iară dacă nu 
biserica —  exoperând schimbările de 
lipsă — să meargă înainte, căci un sfat 
ca consistorul superior, compus din frun- 
tea clerului mirean şi monahal — numai 
spre binele bisericei şi a credincioşilor 
ei poate fi. 


Dacă biserica din regat aveă ase- 
menea corporațiuni, acestea erau tot atâța 
stâlpi ai ei, și puterea lumească nu stră- 
băteă așa de adânc în treburile bisericei. 
Aveă cine s'o apere. Aşa însă arhiereii 
—  visând după gloria mitrei — erau 
tocmai ei vecinic mai slugarnici față de 
puterea lumească, care pe mulți i-a ri- 
dicat acolo, unde mulți nu erau vrednici 
să ajungă. 

Deci să nu se ferească nici unul 
dintre arhierei de conlucrarea armonică 
cu toate elementele, din cari constă bi- 
serica, căci și în capetele fără mitră 
pot arde minţi mult mai strălucitoare, 
decât briliantele mitrelor. Şi în forma 
cuvenită şi aceste minți și inimi pot fi 
de folos bisericei. 


© BCUCIuj 

Un scurt bilanț. 


Este timpul ca fiecare partid politic 
din Ungaria să-şi facă bilanțul. Intâm- 
plările critice din urmă, criza îndelun- 
gată în tratativele dintre Coroană și 
Guvern, semnele de disoluţie în sînul 
Coaliţiei, sunt tot probe că partidele 
politice au ajuns în pragul unei radi- 
cale prefaceri. 

Privim cu nerăbdare la viitoarele 
constelații, căci dela modul cum se vor 
înțelege între ele partidele şi cum se 
vor cristaliză, după trecerea actualei 
zăpăceli, depinde viitorul ţării. 

Partidul cel mai puternic la număr 
este fără îndoială partidul kossuthist. 
Ridicată pe fărimăturile liberalilor uzaţi, 
gruparea kossuthistă, săracă în persona- 
lităţi şi neputincioasă a-și îndeplini măcar 
o parte din programul de opoziţie, a 
ajuns după un scurt timp de guvernare 
într'o situaţie apropiată de faliment. 
Aşa cum sunt astăzi, încăeraţi între 
dânșii, ahtiați de putere şi în frunte 
cu un șef obosit și incapabil, kossuthiștii 
nu sunt de loc în măsură de a dă ace- 
stui stat o majoritate conducătoare. Pe 
lângă toate, ei nu au nici asentimentul 
Suveranului, care în tot cursul convor- 
birilor Sale recente cu cei dela cârmă, 
i-a făcut pe kossuthiști să înţeleagă, că 
nu le va puteă încredință nici odată 
conducerea exclusivă a guvernului. 

Cât pentru al doilea partid de ori- 
gină destul de hibridă, cum este cel 
constituţional, în situaţia de astăzi nu 
dispune nici el de forța numerică înde- 
stulătoare, iar contele Andrâssy, marele 
preot al acestei tamilii reduse, cu toată 
viclenia lui, nu va puteă să-și lărgească 
cercul credincioşilor. Constituţionalii nu 
au popularitate în ţară şi n'o să și-o 
dobândească nici cu reforma electorală 
în sensul pluralităţii. Dimpotrivă ceva 
odios acoperă acest partid în ochii po- 
pulaţiunei. 

Deasemenea partidul catolic, de 
care odinioară se legau atâtea nădejdi, 








„PARA NOASTRA“ 


n'a tăcut vre-un progres spre întărirea 
sa. El este tot atât de mult ameninţat 
să se pulverizeze, ca şi tovarășii din 
Coaliţie, mânaţi spre curentul de di- 
soluţie. l 

In fața acestor stări nu e de mirat 
că frământările altor partide şi altor 
curente încep să-şi ridice glasul și să 
se pună în mişcare. Vechii liberali de 
sub aripa lui Tisza cel tânăr se ivesc şi 
ei la suprafață și sondează terenul în 
vederea unei eventuale reconcentrări. 
lar îndrăznețul cavaler Paul Szapáry 
afișează programul vag al unui viitor 
partid cereștin-social şi e combătut cu 
străşnicie de toată presa liber-cugetă- 
toare a Alianţei israelite. 


Ne întrebăm acum: în mijlocul 
acestui proces de discompunere, care 
este atitudinea partidului naționalităților? 


Mărturisim că întru nimic acest 
partid nu are o situație mai avanta- 
gioasă. Constatăm mai întâi că Sârbii 
sunt așa zicând perduţi pentru acest 
partid al nostru. Ceilalţi, cari au rămas, 
nu găsesc nici o măsură de a exploată 
situaţia tulbure a partidelor maghiare 
în folosul naționalităților. Corect ar fi 
fost de pildă ca acum, când Suveranul 
îşi îndreaptă privirile întrebătoare asupra 
tuturor factorilor politici din Ungaria, 
naţionalitățile să se fi atirmat ca ele- 
mente puternice, de cari trebue să se 
țină seama la înjghebarea viitoarei ma- 
jorităţi și să se fi impus ele singure în 
frontul mișcărilor de astăzi. Arătându-ne 
legalitatea pentru soluția problemelor 
la ordinea zilei, desvoltându-ne pe larg 
modul nostru de a vedeă în chestiunea 
armatei şi în afacerile financiare comune; 


expunând întrun memoriu, trimis la lo-.: 


curile prea-înalte, care ar fi însemnă- 
tatea naționalităților după întroducerea 
votului universal, — am fi făcut un semn 
în sus asupra singurei direcţii, indicată 
a aduce linişte în stat. Partidul naţio- 
nalităţilor însă stă aproape reactiv 
în faţa crizei acute şi nici nu precizează 
nimic și nici nu reclamă ceva pentru 
sine. 

lar ocazia trece. Starea de astăzi 
nu poate dăinui la infinit. Suveranul 
cunoaște bine în ce ape se scaldă par- 
tidele de astăzi. Şi ceasul nu poate fi 
departe când dintre toate relele va trebui 
să aleagă răul cel mai mic şi, negăsind 
nici un partid indicat să conducă desti- 
nele ţării, va întruchipă o altă majori- 
tate din elementele ungurești. Şi asta 
drept răspuns la întârzierea aceasta de 
a dă dovezi de putere în acest stat, ale 
cărei greutăţi ne apasă, dar ale cărui 
destine nu le știm îndreptă. 


Pentru „Nagyszebeni Ujsăg“. 


Un anumit domn de aici care iscălește 
„Gerebeni şi căruia ţăranii dela sate ti zic dl 
„Nu curchi“ — s'a năpăstuit asupra bisericei 
noastre şi asupra reprezentanţei orășenești din 
incidentul numirei „Stradei Şaguna“ dând lecţie 
straşnică saşilor şi poveţe ca să se ia la colţi 
cu Românii cari le-ar fi luând moşiile. 

L'a apucat dragoste mare pentru compa- 
trioţii noştri Saşi şi o ură neexplicabilă faţă de 
Șaguna şi faţă de Români — deşi cunoscut este 
în Sibiiu, că Românii şi un institut de bani ro- 
mânesc l-au făcut pe domnul „Nu curchi* pro- 
prietar de case şi cel mai mare deponent al 


băncilor. — Ca şi cum ar trăi undeva în tara 


Săcuilor şi nu în Sibiiu, d! „Nu curchi“ scrie, 
că congresul s'a ocupat cu Preasfinţitul dela 
Arad — pentrucă s'a căciulit la statua sfântului 
Kossuth, — pe când de fapt în Congres n'a 
fost nici vorbă de fapta nesocotită a preasfin- 
titului dela Arad — ci tot ce s'a petrecut, s'a 
petrecut într'o conferinţă confidențială — de care 
dl „Nu curchi“ de sigur a avut ştire. 

Ştiam de mult și nu erà nici un secret 
aici în Sibiiu — că domnul din vorbă nu ne 
prea are dragi nici pe noi Românii nici pe fraţii 
noştri Saşi — dar ca să ceară intervenţia gu- 
vernului în chestii interne ale bisericei — din 
un incident petrecut afară de congres — nu Il 
tineam capabil. Ne pare bine că ni-a dat şi 
această dovadă! 

O vom însemnă la răvaș. 


4 








FOILETON. 

Moartea Iubirii. 


Plângeţi arbori cu frunzele voastre, 
Voi stele premergătoare cerului 
Plângeţi cu lacrimile voastre de foc 
Iubirea mea moartă ! 





Şi tu suflet, crescut cu amărăciuni şi durere, 

Ca o biserică în care slujbe nu se mai fac 
Pleacd-ţi capul în fața mormântului 

Şi mori şi tu — dacă moarte mai e pentru tine. 


La ce de-acum grija primăverilor înflorite, 
La ce tinerețea cu sângele ei 

Şi soarele cu toată căldura, — 

Când tot viul tău, ca paserile văzduhului, 
A sburat odată cu moartea? 


Zu nu vei mai avea prilej de durere 'ndulcită 
Nici mângăeri ce 'nebunese mintea şi gura, 

Tu nu vei mai aveă din viață nimic — 

Nimic de-acum nu te mai leagă de cer 

Şi cu nimic nu te mai poate sătură pământul de-acuma : 


O umbră întunecată şi seacă, 
Ca spiritele ce es din blestemate morminte, 
Cutreeravei lumea de-acum căutându-ți groapa — 





Care nu te va prim şi care va stă închisă 
Până ce fărâmă cu fărâmă, te vei mistu în pul- 
[berea drumurilor ! 


- 


Plângeți ape cu murmurul vostru, 

Voi ochi insetați de plăceri, 

Tu vânt a toate ştiulor și prielnic — 
Plângeţi iubirea mea moartă! 


Chemare. 


De-asupra nourilor rătăcitori, 

Ca o mireasă bolnavă şi părăsită, 
Luna-şi deapănă argintul tomnatice 
Incununând surele vârfuri de munţi. 


La poalele lor, ca un pustnic 

Setos de-a dwveâ mai aproape Dumnezeirea, 

Eu stau — şi caun medic la căpătâiul celui ce moare, 
Ascult îndrăcitul puls al naturii. 


Noaptea îşi împreună tot mai mult umbrele, 

Tot mai multe stele aprinde nemărginirea, 

Pământul, ca un iad ce cască, e tot mai negru — 

Şi `n sufletul meu, tot mai dese, curg valurile de 
[lumină : 

Mi-am adus aminte de time! 


— Vino! 

Pe-aici apele-s mici: le treci cu piciorul, 
Cerul, să-l ajungi cu mâna, atât e de-aproape, 
Stelele vor fi martore iubirii noastre păgâne, 
Şi apele ce duc bogăţiile munţilor la vale, 
Vor duce ‘n lume vestea logodirii noastre! 





Vom bea din cer nectarul eternului bine 
Şi din adâncimile pământului scorburos 
Ne va îmbiă prin toate vinele 

Aurul despot. 


— Vino aici! 

Cumună de lauri au să-ți aducă îngerii cerului, 
Cu brâu de foc te vor încinge munţii: 

Vei fi mai frumoasă ca luna 

Şi eternitatea rupându-şi vestmântul de spaimă, 
Ca o femee rea şi risipitoare, 

Ne va ‘weh cu tăria o milioane de vieţi! 

— Vino! 


Fărâmături. 
L. 
Cum însenină cerul, răsăritul 
Şi glasul preotului, templul rece, 
Cum mirul mângăe şi "ntinereşte 
Incărunţita frunte credincioasă, — 
Aşa mă luminează chipu-fi, dragă! 


II. 
O, cât de sărăeită-i lumea asta 
Și cat de plină de păcate-i vieaţa! 
— Ce-ar face fără soare-acum pământul? 
Și fără tine oare ce m'aş face?! 


D. M. 

REVISTA POLITICĂ. 


Ungaria. Mercurea trecută s'a ţinut o con- 
sfătuire în care s'a reluat pertractările cu privire 
la cooperarea celor două partide politice. In 
acelaş timp Kossuth a avut unele consfâtuiri cu 
conducătorii mai marcanţi din partidul său căci 
e lucru aproape întâmplat câ partidul indepen- 
dent se va desbinà. In cazul când consfătuirile 
vor ajunge la stabilirea unei învoeli între Kos- 
suthişti şi partidul 67, fracțiunea lui lusth va eși 
din partidul Kossuthist și se va formă într'o par- 
tidă puternică de opoziţie. Atunci criza se va ter- 
mină mai uşor pentru că Kossuth cu aderentţii 
săi vor puteă mai lesne face o invoială cu par- 
tidul 67, deoarece va aveă două treimi din inde- 
pendişti şi numai astfel se va puteă formă o ma- 
joritate îm parlament. Grupul lui lusth, care va 
fi între 30—80 de aderenţi, nu va fi o opoziţie 
tocmai plăcută căci sunt decişi să lupte cu ori 
ce fel de arme, vor face obstrucţie cu tot scutul 
ce-l dă regulamentul camerii. Cel mai dificil 
punct într'o învoială e pretenţiunea lui Kossuth, 
că ce privește independența economică partidul 
67 să se apropie de programul partidului inde- 
pendent. E întrebare, dacă se va găsi o formă 
pe care să o accepte miniștrii partidului 67 fără 
să vină în conflict cu vederile lor. De altă parte 
încă nu e exchisă posibilitatea ca într'un moment 
decisiv lusth să devină omul situaţiei. Al doilea 
punct de desbinare în sânul partidului indepen- 
dent e chestia chemării parlamentului, E lucru 
ştiut că în privinţa asta între Kossuth şi lusth 
sunt diverginţe, cari n'au putut fi înlăturate până 
acum, lusth ţine morţiş, ca parlamentul să se 
convoace cel mult până în săptămâna viitoare, 
căci altfel nu va fi timp deajuns să termine des- 
baterile cu privire la budget. Kossuth e impo- 
triva unei convocări a parlamentului în situaţia 
actuală. Dacă lusth va forţă conchemarea par- 
lamentului, poate că chiar kossuthistii vor votă 
contra lui şi atunci vrând nevrând trebue să se 
retragă dela prezidenţia Camerii, şi să se con- 
stituiască într'un partid separat. 

săptămâna ce vine va fi cam agitată. Dacă 
se va ajunge la rezultatele dorite nu se poate 
afirmă de oarece de atâtea ori profetiile trâm- 
bitate s'au dovedit de minciuni, cum minciună 


este toată cârma acestui guvern. 
o 








Claude-Rudolphe Bernhaut. 


Parisul în ploaie... 





S'a schimbat Parisul de nu-l mai recunoșii... 

Până acum patru zile nu mă mai săturam 
plimbându-mă pe străzile marelui oraş, in după 
prânzurile aurite de soarele călduţ de toamnă. 
Cerul eră senin, de un albastru melancolic şi 
pal, abiă pătat ici-colea de nourași, albi şi dia- 
fani ca nişte pânze de corabie. Trotoarele Inţe- 
sate de lume; de o mulţime calmă şi mişeân- 
du-se agale, pe sub copacii plini încă de frunze 
ruginii. Clopotele de tramvae, răcnetul scurt și 
mânios al automobilelor sfășiau cu sonoritate 
. văzduhul străveziu. Pe străzi inghesuială de abiă 
te puteai strecură. Şi pe feţele parizienilor, acest 
popor atât de caracteristic, se reflectă pacea 
blândă a zilelor duioase de toamnă. 

Spre seară soarele apuneă impurpurând 
cerul. O ceaţă diafană, în care pulberea ora- 
şului se amestecă cu praful razelor pe sfârşite, 
învălviă totul ca intrun bogat vestmânt indian. 
Pe deasupra arcului de triumf o aureolă de tran- 
dafiri şi aur. Denlungul Senei, întinzându-se lin 
peste ape, ceața e mai deasă. 

Zărite de pe Pont des Arts, numeroasele pă- 
duri abia se ghicesc in brumă. Numai statuele 
de bronz de pe puntea Alexandru HI strălucesc 
mat. Cupola trufaşă a invalizilor răspunde cu 








„PARA NOASTRA: 


Austria. Situaţia politică în Austria s'a tur- 
burat. In consiliul ministerial s'a hotărit, contra 
dorinţei ministrilor cehi şi pe lângă toate pro- 
testările lor, ca legea de ocrotire naţională 
pentru provinciile Austria de jos şi sus, Salz- 
burg şi Voralberg să fie inaintată pentru sancti- 
onare. Cei doi miniștrii cehi, în urma nesuc- 
cesului avut au trebuit să-şi inainteze dimisia care 
a şi fost primită. Cu aceasta s'a intenţionat mai 
mult să răstoarne întreg cabinetul Bienerth. Lu- 
crurile însă n'au avut rezultatul dorit şi foile 
bohemeşti sunt amărite de întorsătura aceasta 
neaşteptată şi umilitoare pentru politica lor na: 
țională. 


Ministerul de agricultură al cărui portofoliu 
l-a avut până acum Dr. Braf nu va fi întregit, 
ci va fi condus de şeful de secţie Pop al ace- 
lviaş ministeriu. Tot asemenea nu va fi întregit 
nici portofoliul ministerului ţării avut de Dr. Zaczek. 
In ziua când s'a aflat că dimisiunea celor 2 
miniştrii bohemi a fost primită, s'au făcut de- 
monstraţii studenţeşti atât în Viena cât şi în 
Praga. Demonstraţiile au fost insă imediat poto- 
lite. Studenţii cehi din Viena au cerut cu ocazia 
asta înfiinţarea încă a unei universităţi boheme. 


CRONICA LITERARĂ ȘI ARTISTICĂ 


Din Bucureşti ne vine vestea îmbucurătoare 
că în programul concertelor simfonice date 
de „Orhestra ministerului cultelor“ de sub con- 
ducerea d-lui Dinicu, e pusă și „Simfonia 9* 
de Beethowen. După cum ne aducem aminte 
această grandioasă lucrare nu s'a mai dat în 
România, (era vorba să se exectte de societatea 
Carmen, dar nu s'a dat) şi pentru cei ce vor aveă 
norocul să o audă şi mai ales pentru iubitorii 
de muzică clasică, seara aceea va fi o relevaţie 
sufletească. Lucrarea aceasta reclamă pe lângă 
orchestră bună și chor disciplinat, mai ales so- 
lişti de mâna întâi. In Ungaria o singură dată 
a fost executată la Budapesta. Din partea noa- 
stră dorim izbândă deplină harnicului conducător 


al concertelor simfonice. 
o 


D-l Barbu St. Delavrancea şi-a cetit noua 
sa lucrare dramatică: „Vif:rul“ întrun cere de 
prieteni intimi şi a fost înaintată direcţiei gen. 
a teatrelor, care a și distribuit rolurile. Repre- 
zentanţia probabil se va da pela 20 Novembre. 

Rolurile principale sunt susţinute de artiștii Not- 
tara, Brezeanu şi Liciu, 
(+) 

Cercurile conducătoare ale „Reuniunii rom. 
de muzică din loc, se ocupă serios cu ideia re- 
prezentării operei comice de Smetana: „Mireasa 
vândută“. După cum suntem informaţi textul s'a 


şi dat să se traducă. 
o 


In primele zile ale lunei Decembre se va 
incepe seria seratelor artistice și a conferințelor 
obicinuite, cari se dau în fie-care iarnă în „Mu- 
zeul Asociaţiunii“. Pentru luna Decembre s'a şi 
fixat o reprezentaţie teatrală dată de „Societatea 
de diletanţi“ şi o serată artistică. 

Programul definitiv se va publică într'un 
număr viitor. Ar fi de dorit, ca de astădată me- 
seriaşii_ noştri, 'se ia mai mulţi? parte la aceste 


serate. |; 


Bo 
Societatea ziariştilor şi scriitorilor din Ham- 
burg, are intenţia de a ridică un monument pe 
mormântul poetului Liliencron. 
o 

Un duel a avut loc la Paris între Henry Bern- 
stein, autorul piesei „La Grifte“ şi Chevassu cri- 
ticul teatral dela „Figaro“. Bernstein s'a simţit 
atins de o critică a lui Chevassu și a răspuns prin 
„Comoedia“. 

Chevassu a tras primul foc fără a nemeri. 
Bernstein n'a tras de loc, ci a dat pistolul mar- 
torului său care a tras într'un gard pentru a do- 
ved! că eră încărcat. 

Bernstein întrebat de ce n'a tras a răspuns: 
M'am gândit la altceva. 

o 

La Academia de ştiinţe din Paris s'a foto- 
grafiat cu cinematograful baceilii . somnului şi 
altor boale printr'un procedeu al doctorului Jean 
Commandon. 

Ei au fost văzuți măriți de 10.000 de ori. 

Profesorul Dastre care a prezentat fotogra- 
fiile e de părere că descoperirea e de o. incal- 
culabilă importanță pentru ştiinţă. 

(=) 

„Păcate vechi“ va fi titlul unui volum de 
nuvele ce apreciatul nostru colaborator d-l loan 
Chiru-Nanov, va face să apară in curând în edi- 
tura bibliotecei „Alcalay* din București. 

scânteieri mai vii. Din Bois de Boulogne, girul 
de automobile lunecând dealungul câmpiilor Elizee, 
se năpăstuese pe 'piaţa Concordiei de unde se 
risipesc care incotro. Şi sus cerul purpuriu la 
apus, albastru încă spre răsărit se 'ntunecă din 
ce în ce. Deasupra castanilor ceața amurgului 
îşi rostogolește pulberea aurie. ca o apoteoză 
a marelui oraș. 

„„Până ce felinarele se aprind în globul lor 
de opal... S'a făcut seară. Multimea devine mai 
sgomotoasă, căci nu se mai vede cerul. Miile de 
scintei electrice te face să priveşti pe pământ 
la furnicarul de oameni. Bulevardele sunt par- 


fumate cu un buduar; rochiile de mătase foşnesc; | 


un murmur animat se ridică pe străzi. Ca un 
ecou scurt, murmurul mai puţin desluşit al loca- 
lurilor de petrecere străbate zidurile. Risetele, 
chiotele, nu se mai sfârşese. 

Parisul petrece... 


Dar ce zână tristă şi-a întins mânecile ce- 
nuşii peste colosul cu milioane de voci? Cine 
mi-a schimbat Parisul de nu-l mai recunosc? 

De patru zile plouă mereu. Plouă! Văz- 
duhul vânt reflectează în nevăzutele-i unde un 
cer plumburiu şi mohorit. Picăturile de apă iz- 
bese geamurile, se preling pe trotoarele de as- 
falt cu aceiaş chinuitoare monotonie. Şi trotua- 
rele, la rândul lor, oglindese cerul întunecat. E 
orașul învelit ca într'o pânză udă, Te crezi într'un 








beciu. Aerul încărcat de apă iţi pune o stâncă 
pe piept. Şi glasul îţi răsună surd ca întrun 
mormânt. 

De patru zile ploaia n'a încetat. Fără în-. 
doială, ploaia e tristă peste tot, dar în Paris 
ea-ţi răcoreşte nervii şi-ţi pune cearcăne sub 
ochi. În jurul meu totul e turbure şi urit. Pe 
străzi trecătorii grăbiţi par nişte năluci. Umbre- 
lele deschise înegresc trotoarele. Cine mi-a schim- 
bat Parisul de nu'l mai recunvsc? 

Gonit de singurătatea din odae rătăcese 
prin oraş. O desolare fără de margini îmi stringe 
inima. Unde's frunzele de pe copaci? Acum patru 
zile le vedeam; galbene, veştede, dar le vedeam. 
Acum crăcile uscate și ude se întind sburlite 
cătră cer. Ploaia a despuiat castanii. 

Tot vioi, tot animat e Parisul; dar vezi 
numai ce se petrece şi par'că nu mai auzi 
nimic. Iţi pare totul reflectat de o lanternă ma- 
gică. Cu toate astea trăsurile se rostogolese pe 
şosea, automobilele cutreeră drumul, trecătorii 
nu lipsesc. Dar sgomotul roţilor răsună mat, vo: 
cile trecătorilor par strivite de aerul plumburiu 
şi greu. Numai picăturile de ploaie izbind pânza 
uzubrelei îţi ploscăesce în urechi, amestecându-se 
cu bătăile inimei. Plose-plose-plose! acelaş ritm 
desnădăjduit. 

Câmpiile Elisee sunt pustii. Mă uit pe şo- 
seaua lungă și mă'nfior... Departe, în faţa mea, 
astupând calea ca un bloc uriaş arcul de triumf 

Un aeroplan românesc. 


Ziarele noastre, în special „Tribuna“, 
au dat de ştire nu demult despre succesele 
de aviaţiune ale unui proiect de aeroplan 
construit de inginerul Aurel Vlaicu ori- 
ginar din comuna Binţinţ de lângă Orăştie. 
In legătură cu aceste știri avem fericirea 
să comunicăm cetitorilor noştri câteva 
veşti din cele mai îmbucurătoare. Dl 
Vlaicu a fost prezentat la Bucureşti de 
către dl Octavian Goga unor cercuri 
competente cari au primit cu multă în- 
sufleţire experienţele Dlui Viaicu. 

Reproducem după ziarele din Bacu- 
reşti următoarele: 

Vineri dimineaţa, între orele 11 şi 12, un 
tinăr inginer de peste munţi, modest, dar con- 
centrat şi isteţ, cu numele de Aurel Vlaicu, a 
făcut în parcul dela Filaret, în faţa unei nume- 
roase şi alese azistențe, o serie de experienţe 
cu un aeroplan în miniatură, invenţie a sa pro- 
prie. 

Graţie stăruinţelor entuziaste puse de d-nii 
deputat D. Pătrăşeanu, dr. N. Lupu şi Octavian 
Goga, cunoscutul poet din Ardeal, care a avut 
fericita idee de a aduce petinărul inginer în ţară 
ca să-l prezinte cercurilor noastre diriguitoare, 
au azistat la aceste experienţe următoarele per- 
soane: d-nii miniştrii Toma Stelian, Vasile Morţun 
şi Alexandru Djuvara apoi d-nii Vintilă Brătianu, 
general M. Boteanu, general G. Georgescu, colo- 
nel M. Iliescu, inginer-inspector general Zane, 
poetul Alex. Vlahuţă, deputatul Vasile Sassu, 
I. Teodorescu, protopopul A. Popovici-Deseanu 
din Văşcău (comitatul Bihorului), D. Bădulescu, 
şef de cabinet al primarului Capitalei, I. Schiopul, 
ziarist de peste munţi și redactorul „Adevărului“ 


L Rusu Abrudeanu. 
Suntem mândri de e puteă anunţă citito- 


rilor noştri că experiențele făcute de d. inginer 
Vlaicu au reuşit în mod admirabil, convingând 
pe taţi. .cei prezenţi că se află in faţa unei inven- 
ţiuni serioase, bazată pe studii şi calcule ce nu 
sufăr discuţiuni. Aparatul în miniatură al d-lui 
Vlaicu a sburat, făcând mai multe evoluţiuni, 
cari au stârnit admiraţia celor prezenţi mai ales 
prin stabilitatea şi centrul de greutate al apara- 
tului atât de ingenios fixate. 

Drept prim rezultat al impresiei puternice 
căpătate de d-nii miniştrii, este aproape sigur că 


guvernul va acceptă propunerea d-lui colonel 
Iliescu, şeful statului major de pe lângă corpul 
H de armată, ca arsenalul armatei să constru- 
iască în mare aeroplanul d-lui Vlaicu sub direcţia 
şi îngrijirea acestuia. 

A. S. R. Prinţul Ferdinand căruia i sau 
comunicat cendiţiile serioase de reușită ale ae- 
roplanului inventat de inginerul de peste munţi 
Aurel Viaicu, a invitat pe simpaticul inginer la 
palatul Cotroceni, spre a face câteva mișcări cu 
aparatul în prezenţa familiei princiare, 

D. Vlaicu s'a prezentat la Cotroceni însoţit 
de amicul său d. Octavian Goga, apreciatul 
scriitor de peste Carpati. 

Experiențele făcute la Palatul Cotroceni de 
cătră inginerul Vlaicu cu aparatul său au avut 
o reuşită din cele mai imbucurătoare. 

Seria evoluărilor, la cari au azistat prinţul 
Ferdinand, principesa Maria cu principele Carol 
şi principesa Elisabeta, precum şi d. Ionel Bră- 
tianu, s'a ţinut în cadrul experienţelor făcute la 
Filaret. 

Familia princiară s'a interesat în mod amă- 
nunţit de proiectul de construcţiune al aeropla- 
nului Vlaicu, admirându-i calităţile relevate de 
noi în privința stabilităţii, a scheletului uşor şi 
a simplicităţii construcţiunii. 

D. Vlaicu a fost viu felicitat de cătră înalta 
azistenţă. 


Corespondenţă. 
Răşinari, în Octomvrie 1909. 
On. dle redactor! 

Serbările înălţătoare aranjate în memoria 
celui mai mure“ărhiereu al neamului românesc 
au trecut, şi ne revine și nouă datoria să întregim 
aceea, ce mulţi din gazetarii şi corespondenţi 
tuturor ziarelor au retăcut — sau wau voit să 
bage în seamă. 

In ambe cazurile ei sunt vinovaţi, pentrucă 
n'au ţinut să amintească un cuvânt bun sau rău 
despre Răşinari şi despre cei ce ţin frânele co- 
munei bisericeşti şi comunale în mânile lor. 

Cuvânt bun, ca să-i încurajăm să continue 
pe calea cea bună, cuvânt de mustrare ca să se 
îndrepte — încât eră ceva de îndreptat. 

Nu au observat domnii gazetari, că biserica 
sa împodobit şi curăţit din nou, ca să poată 
primi congresul şi pe capul bisericei in haine de 
sărbătoare. 


Nr. 43 — 1909. 


N'au observat, că aici sunt trei distinşi 
preoţi, cari se înțeleg unii cu alţii, merg mână 
în mână servind obştea după cea mai bună a 
lor convingere şi cunoştinţă. 

N'au observat domnii noştri, că avem aici 
un corp didactic de 8 membri, dedicați cu trup 
și suflet misiunei lor, şi că chiar vestitul Iancsó 
Benedek, comisarul guvernului, a îndreptat într'o 
comună vecină pe învățătorii saşi, să meargă la 
Răşinari să învețe metodică şi didactică modernă. 

N'au observat, că în anii din urmă sa 
adaptat şcoala cu jerife mari, votate din alodiul 
comunei, în fruntea căreia stau oameni harnici 
şi pricepuţi. 

N'au observat curăţenia şi ordinea exem- 
plară, ce s'a observat pe strade şi aranjamentul 
ce s'a făcut cu multă pricepere de cătră juratul 
polițian Nicolau Lungu, unul din cei mai isteţi 
bărbaţi din comuna Răşinari. 

N'au observat stăruințele puse de comisi- 
unea locală stătătoare din membrii Dr. loan 
Bucur, parohul Man Lungu și învățătorii Frăţilă 
şi Crăciun, care în frunte cu protopopul locului, 
au alergat mult, foarte mult, ca să poată așeză 
la mese sutele de onoraţiori ce sosiseră din toate 
părţile locuite de români. l 

N'au observat că mulţimea damelor, cari 
veniseră în deputaţiuni și din evlavie, ca să se 
închine și ele la mormântul marelui Andreiu, 
au fost primite în casele fruntașilor noștri: în 
casa neuitatului nostru paroh Iosif Goga, de cătră 
doamna Goga, şi de familiile parobhilor Cioran, 
Dancăș, Dr. Bucur, Giurca, Eremie Dancăș, Bar- 
cian şi alţii pe cari nu-i mai numim, şi că aceste 
familii nau cruțat spese nici ostenele, ca să 
reușască serbările cum se cade. 

N'au observat domnii nici aceia, că insug 
primarul comunei, dl Ciucean, serveă bucatele 
la masa primă, ca dupăce ne așezarăm spre 2 
oare la masă să fie toate in cea mai bună ordine, 

N'a avut nimenea un cuvânt bun de apre- 
tiare pentru seminariştii noştri, cari ca apostolii 
au făcut drumul la Răşinari pe jos, şi şi-au făcut 
intrarea sub conducerea profesorilor Dr. Bălan, 
Dr. Crăciunescu, Păcală și Bratu in Rășinari, 
aşa de sărbătoreşte şi cu cântări religioase aşa 
de duios cântate, incât oamenii din Răşinari cu 
capetele descoperite priveau la mândrul tineret 
inșiruit înspre biserică până la venirea Arhiepis- 
copului lor. 

se înalţă până la cer. Atât de jos atârnă norii 
de par'că i-se odihnesc pe coperiş. Monumentul 
de piatră iţi face impresia unui enorm stâlp pă- 
trat care susţine bolta. 

Mă "ntorc spre Place dela Concorde să ies 
pe cheiuri. Sena plânge sub ploaia din cer și 
suprafața i-se încreţeşte de picăturile ce o stro- 
pesc. Pare o faţă sbâreită de babă. Cheiurile 


` sunt deşerte. Pupitrele anticharilor se 'nşiră, pără- 


site, până dincolo de puntea St. Michel într'o 
perspectivă umedă. Sunt închise cu lăcate şi pe 
capacele lor de fier apa şirue neîncetat. Luvrul 
pare mai impozant ca oricând sub cerul livid 
O fapisteră plină cu englezi pătrunde greoi sub 
una din porţile lui. Streinii vor să viziteze mu- 
zeul. Ce zi şi-au ales! Sunt sigur că şi peisa- 
gele insorite ale lui Corot le vor părea nişte 
interioruri sumbre de Rembrandt sub lumina ce- 
nuşie ce pică din cer. ; 

Străbat şi eu o curte a Luvrului să ies în 
rue Rivoli. Sub neintreruptele arcade ploaia nu 
mă mai ajunge. Inghesuiala e mare ca ori când. 
Mă opresc desorientat în faţa vitrinei unui biju- 
tier unde diamantele scapără în mii de culori. 
In cotro să-mi îndrept paşii? Spre casă? Pustiul 
din odae mi-ar face rău. O iau domol dealungul 
arcadelor spre Hotel de Ville. Cunosc în dosul 
lui niște străzi strâmte şi urite adevărate străzi 
ale vechiului Paris. Ce înfățișare are sub ploaie 
acea mahala de sărăcăcioşi ? 





Mai vioaie de cum mi-o închipuiam: par'că 
merg într'un gang. Dela o casă până la cea din 
faţa ei distanţa nu-i mare de trei metri. O stradă 
largă de trei metri. Vă închipuiţi ce pitoresc? 
La geamurile deschise femei, fete lucrează de 
zor. Unele cos, altele brodează, sub bruma de 
sus. Din când în când schimbă câte o frază cu 
vecinele de peste drum. Pe străzi, cu toată apa 
de sus, copilaşi zdrenţuiţi işi văd de joc. La fie- 
care trei case negustorii de cartofi copţi (frites) 
îşi prăjese marfa, Un fum des şi înecăcios se 
ridică din cazanele lor. Miroase a untură... Prin 
case se aprind lumini. Ceasurile sunt 3 după 
amiazi... 

Străduţa e întunecată ca un beciu... Cu 
toate glumele copiilor, cu toate că mulţi ochi 
negrii strălucind în mijlocul feţelor delicate şi 
palide ale tinerelor lucrătoare dela fereşti, mă 
privesc cu un suris, mizeria din jurul meu imi 
face rău. Mă intorc pe unde am venit, întristat 
de cele văzute, cu o duioşie ciudată în suflet. 
Un dor nespus de a stringe la sân pe una din 
palidele lucrătoare, cu ochi obosiţi şi trişti, cu 
gurita fragedă ca o cireaşă, mă face să visez. 
Par'că-mi vine să le mângăi, pe toate, să le 
sărut blând pe frunte şi să plâng la pieptul lor 
tinereţea lor dezolată, traiul pustiu, perdut în 
veghe şi lacrămi, muncă aprigă, nerăsplătită ce 
nu se va sfârşi probabil decât odată cu viaţa lor. 
O viaţă de om petrecută într'o străduţă strâmtă, 





întunecoasă, plină cu fum de untură şi de chiote 
copilăreşti. Parisule, cât eşti de nemilos! 

..O lumină limpede, veselă, învoioşătoare 
imi scutură brusc uritul din creer. Fără să-mi 
dau bine seama ce fac, obosit de atâta mers, 
am scoborit instinctiv treptele unei staţiuni a 
metropolitanului. In măruntaele pământului totul 
e uscat, neted, împrospătător. Nu văd norii ce- 
nuşii, aerul nu-i încărcat de apă, trotoarele nu's 
ude. Sgomotele picăturilor de ploaie nu se aud 
aci. Doar, din când în când, huruitul surd al 
trăsurilor ce se incrucișează deasupra capului 
meu, pe stradă. ` l 

Peroanele trenului subpământean prezintă 
aceiaşi înfăţişare ca ori când. Ca un tunel fără 
sfârşit bolta luminată de lămpi electrice se în- 
tinde infinită la dreapta şi la stânga mea. Pe 
cheiuri pasagerii aşteaptă cu răbdare sosirea tre- 
nului. lată-l că vine. Un huruit surd, un sgomot 
de fiare izbite intre ele se repercutează năpraznie 
sub bolți. Cu un şuerat scurt trenul intră In 
gară. O imbulzeală repede de pasageri, unii se 
urcă, alţii se scoboară, sgomotul portierelor ce 
se inchid, strigătele repetate ale conducătorilor: 
„En voitures, en voitures!* şi trenul porneşte din 
non. Abia de s'a oprit o jumătate de minut. 

In vagon îmbulzeală. Coatele-mi sunt lipite 
de acelea ale unei drăgălaşe midinete cu o cutie 
de carton sub braţ. Privesc mulţumit în jurul 
meu. Mă uit apoi la umbrelele ude din mânile 


© BCUCIuj 











Nr. 43 — 1909. 





Aceste au rămas neobservate, şi neobservat 
a rămas, că fruntașii de odinioară: I. Brote, B. 
Cioran, Man Droc, Petru Hoadrea, lacob Ciucean, 
cari au primit la casele lor miniștrii şi pe însuş 
capul de atunci al bisericii, — toţi s'au dus la 
cele vecinice, şi că ciocoii puţini ce au urmat 
după ei nu mai ţin să se povestească de pro- 
verbiala ospitalitate a Răşinărenilor. 

Aceste lucruri nu sunt de prisos ca să le 
scoatem la iveală, ca să vedem progresul, să 
vedem regresul, să vedem virtutea, să vedem şi 
păcatul şi să stăruim ca Răşinarii, locul de 
odihnă al marelui Andreiu {să-şi reiă locul de 
frunte între comunele noastre. 

Comuna Rășinari cu instituţiile noastre de 
acolo nu trebue să le neglige nimenea, mai ales 
că în Răşinari a fost cea dintâi şcoală capitală 
românească, a fost odinioară sediul preturei, 
şi afurisita de politică, l-a dus de aici la Cisnădie. 

Aici a fost înainte de „Albina“ o cassă de 
păstrare, care a licuidat, pentrucă în ochii cá- 
mătarilor de pe vremuri eră o pedecă a manipu- 
laţiunilor lor, și nu este exchis că cel puţin o 
societate de Raiffeisen să se înființeze pentru 
ajutorarea lucrătorilor și săracilor din localitate. 

Intărirea economică a locuitorilor din Ră- 
şinari ar trebui să fie ţinta de căpetenie a tu- 
turor factorilor din localitate și mai ales a celor 
din Sibiiu, dacă ei vor să fie adevărații noştri 
conducători. Mai în vară a iniţiat părintele N. 
Ivan, ca însărcinat al magistratului din Sibiiu, 
chestia construirii unei linii ferate dela Sibiiu 
până la Rășinari. Ideea a fost primită cu bucurie 
dar vedem că a adormit, şi suntem dornici să 
vedem ce sfârşit va avea întreaga afacere, pentru 
comuna Răşinari de interes vital. 

Nouă nu ne mai poate fi indiferent, cum 
zeci şi sute de lucrători, oameni tineri dela 14—20 
ani, băeţi şi fete cari merg la lucru în Sibiiu, 
şi petrec acolo nopţile — ce fac şi cum le pe- 
trec — și chestia aceasta şi din punct de vedere 
moral și din punct de vedere naţional, va trebui 
să ne preocupe cu tot dinadinsul, 

Mai multe, altădată. „Observatorul“. 


Maura condamnat de opinia publică spa- 
niolă. Maura, fostul prim-preşedinte al consiliului 
e aspru judecat din cauza reacționarismului său. 
Republicanii fac propagandă activă în contra 
abuzurilor enorme ale clericalilor. 


„PARA NOASTRA“ 


Dela Bistrița. 


Oraşul Bistriţa a avut în ziua sf. Paraschiva 
o frumoasă sărbătoare bisericească și naţională 
din prilejul întroducerii în oficiul de protopop şi 
paroh al Românilor ortodocşi a părintelui Grigore 
Pletosu, până acum profesor la liceul din Nä- 
săud. Actul introducerii l’a săvârşit Preacuvioşia 
Sa păr. protosincel Dr. Elie Miron Cristea, ca 
trimis arhiepiscopesc. Introducerea s'a început cu 
slujirea sfintei liturgii în capela ortodoxă deacolo. 
Inainte de intrarea în capelă Preacuvioşia Sa şi 
noul protopop au fost întâmpinați de poporul ieşit 
în procesiune în frunte cu administratorul pa- 
rohial Pavel Beşa, care a ţinut o cuvântare de 
bineenire. Liturgia a pontificat-o păr. Dr. Cristea, 
azistat de 6 preoţi. La finea liturgiei a ţinut 
Preacuvioşia Sa o cuvântare de întroducere, care 
a stors admiraţia tuturor celor prezenţi. In cursul 
cuvântării a predat noului protopop-paroh sigilul 
ca simbol al jurisdicţiunii şi cheia bisericii, ca 
simbol al puterii preoțești, citind si gramata ar- 
hierească dela I. P. S. Sa arhiepiscop şi me- 
tropolit. La fine a constatat comisarul meritele 
fostului administrator ;ppopese Vasile Bălan şi 
drept recompensă i-a predat în numele arhie- 
reului „brâu roșu“, ca semn de distincție în amin- 
tirea şi a centenarului fericitului Şaguna. Ter- 
minând p. Dr. Cristea a răspuns noul protopop 
ținând o  binesimţită cuvântare-program iară 
la urmă a mulţumit pentru distincţie p. Vasile 
Bălan în cuvinte frumoase, arătând, că distincția 
preainaltă priveşte întreg clerul, căci cu ajutorul 
tuturor preoţilor a putut produce roadele înşirate 
de di comisar. 

O bună impresie a făcut tuturor prezenţa 
inteliginţei gr. cat. atât la biserică cât şi la ban- 
chetul dat în sala cea mare dela „Hotel Regele 
Ungariei.“ Au fost peste 110 inşi, fruntea inte- 
liginţei române din Bistriţa şi jur. Acest banchet 
a fost un adevărat prilegiu de însufleţire, căci 
toastele au fost lipsite de tonul banal ce-l au 
în cele mai multe cazuri. In deosebi cuvintele 
pline de insuflețire şi cu miez ale părintelui co- 
misar a dat tuturor celor prezenţi pentru ani 
de zile o hrană sufletească de insufleţire, care-i 
mai ales în zilele noastre, săturate de indiferen- 
tism, atât de necesară. Adâncă impresie şi neui- 
tată a lăsat mai ales comparaţia între ce erà 
Bistriţa românească înainte cu 30 ani, când 








pasagerilor şi-mi aduc aminte că în Paris plouă. 
"Tinerica de lângă mine zâmbeşte intruna. Ochii 
ei limpezi şi cenușii, părul castaniu deschis, uşor 
iîncrețit la tâmple, fața delicată, trupu-i svelt, 
adorabil, grațios cântă drăgălăşia fără seamăn a 
Parizianei. Trenul se opreşte la Tuileries; ne 
scobcrâm amândoi pregătindu-ne umbrelele. Cu 
zâmbetu-i veşnic ce-i înfioară uşor privirea, mi- 
dineta urcă scările, ese pe stradă şi dispare din 
ochii mei. 

Afară plouă mereu. Amurgul e întunecat. 
Când ajung pe bulevarde lămpile electrice se 
aprind. Străzile se animează, murmurile se inte- 
tesc, geamurile cafenelelor, restaurantelor şi ma- 
gazinelor aștern covoare də lumină pe trotuar. 
In jurul meu rochiile foșnesc. Ploaia cade dar 
n’o mai simţ. Parisul are aerul unui imens salon 
luminat, 


Cine se mai gândește la cerul mohorit de 
peste zi? Cui îi mai pasă de lumina lividă a 
norilor? Parisul şi-a aprins milioanele de lămpi. 
Risetele răsună rar, sonor în văzduhul umed. Un 
vuet nedesluşit te cuprinde din toate părţile, tti 
descrețeşte fruntea, iţi luminează privirea şi te 


duce cu el ca vântul un fulg de canar. Eşti fe-. 


ricit că trăieşti. In jurul tău e sărbătoare. Și te 
*nfiori de plăcere la gândul cafenelelor luminate 
a giorno, al suspinelor dulci de vioară, al par- 
fumului îmbătător, al surisului vag de femeie. 








Vuetul crește, crește mereu, se ridică spre 
cer împreună cu valurile blonde ale luminilor 
de pe bulevarde. 


Parisul petrece... 
Trad. de Tristan. 


Obosit... 


Ce greu s'a vindecat durerea 'n minel 
Şi iată alta 'n loc a răsărit; ` 

Ruina unui suflet ce-a iubit, 

So plângă-"n versul rugilor senine! 

Ce greu s'a vindecat durerea-'n mine... 


Știu tot ce-ai tras plăpândă inimioară, 
O lume mai senină vre-odată 

De va veni, tu tristă, resemnată 

Vei rămânea... Nu crezi în primăvară !,. 
Știu tot ce-ai tras plăpândă inimioară. 


O! noapte lină — vino mai degrabă 
Cu ceata ta de visuri şi de taine, 

Sub streşina întunecatei haine 

Să adormim nădejdea noastră slabă... 
O, noapte lină, vino mai degrabă! 


I. Enescu. 

Preacuvioşia Sa studià la liceul săsese deacolo, 
şi ce e azi. Concluziile trase ni-au oțelit pe toţi 
pentru viitor. 

Publicul şi inteliginţa, în cea mai mare parte 
gr.-cat., au rămas foarte plăcut impresionați de 
modul plin de tact şi corespunzător intereselor vi- 
tale ale neamului nostru, cum a ştiut părintele co- 
misar Dr. Cristea vorbi despre „biserica soră“ şi 
despre ţinuta, ce trebue s'o urmeze conducătorii 
ambelor biserici în toate acţiunile lor. 

Dorim cât de multe asemenea zile. 

Călătorul. 


CRONICA EXTERNA. 


Un nou împrumut turcesc. Ministrul de fi- 
nanţe al Turciei, Djavid Paşa, a confirmat că 
va supune Parlamentului încheerea unui im- 
prumut de 25,000,000 lire turceşti pentru şcoale, 
porturi etc., care sumă va servi și pentru a sta- 
bill echilibrul budgetar, a aduce venituri noi sta- 
tului prin ridicarea comerțului precum şi pentru 
a cruță administraţia financiară a statului de ne- 
plăcerea de a recurge la mici imprumuturi sau 
ia avansuri. 

Ministrul de finance Djavid Paşa desvoltă 
în rezortul său o mare activitate. 

El a organizat ministerul său şi a apărat 
personalul acestui departament atât în Constan- 
tinopole cât şi în provinciile imperiului curăţând 
această mașină de rugina seculară care făceă 
imposibilă funcţionarea ei. El a făcut pe Banca 
germană ca să reducă dobânda sumei de 500,000 
lire turcești dela 7 la 6 la sută. 

Acelaş ministru a mai încheiat pentru prs- 
fectura oraşului un împrumut de un milion lire 
turceşti cari bani au fost întrebuinţaţi pentru in- 
frumuseţarea orașului. El mai tratează acum cu 
Banca Ottomană o convenţiune pentru a face 
din această instituţiune o tresorerie a statului, 

Tot ministrul de finanţe Djavid Pașa a in- 
stituit o comisiune specială care să studieze che- 
stiunea intrării Turciei in uniunea monetară latină. 

Din toate acestea se vede foarte lămurit 
că Torcia a căpătat un ministru de finanţe pri- 
ceput şi activ care va pune finanţele imperiului 
turcesc într'o astel de situaţiune încât statul să 
inspire încredere financiarilor. 

Se pare că el a reuşit până la un punct; 
despre aceasta dovedește reducerea dobânzii dela 
7 la 6 la șută la ultimele împrumuturi. In această 
activitate a sa Djavid Paşa a întâlnit bunavo- 
ința finanţei germane; căci acesteia i-se dato- 
rează în definitiv faptul că Djavid Paşa a reuşit 
să reducă dobânda care de acum înainte, finan- 
tele fiind bine administrate, va fi mereu redusă 
până când nu se va distinge de dobânda pe 
care o plătesc statele din Europa. 

$ o 

Insemnătatea politică a vizitei Țarului în 
Italia. Telegraful ne-a adus textul toasturilor Re- 
gelui şi ai Ţarului, precum și comunicatul oficial 
al Agenţiei Stefani asupra acestor toasturi. 

Rareori, toasturile a doi Suverani au fost 
aşteptate cu atâta nerăbdare atât în Italia cât 
şi în străinătate. 

In genere, aceste toasturi nu spun lucru 
mare; dar când toasturile vin după o călătorie 
făcută în condiţiile şi cu semnificativul călătoriei 
ce a întreprins Țarul în lungul Europei, atunci 
ele iau o importanţă mult mai mare şi se caută 
să se dea o altă interpretaţie banalităţilor de 
curtenie. 

Baza toasturilor celor doi Suverani a fost 
nenorocirea care a lovit Italia prin cutremurul 
de pământ din Calabria şi Sicilia, nenorocire 
care a dat ocazie marinarilor ruşi aflaţi la Me- 
ssina, să facă acte de eroism, în ajutorarea vic- 
timelor teribilului cutremur, 

Dar în afară de aceasta, Suveranii au mai 
pomenit şi de interese, interese cari în fond 
sunt motivul acestei vizite. 

Cari sunt aceste interese toată Italia o ştie 
şi când guvernul italian eră încureat şi nu știă 
ce să facă după lovitura anexării şi violării trata- 
tutului dela Berlin, ţara întreagă a arătat acestui 
guvern calea ce trebue să apuce, ca să rezolve 
o chestie delicată internaţională, în care demni- 
tatea Italiei ca putere iscălitoare a tratatului 
din Berlin și ca aliată a Triplicei fusese descon- 
siderată din punct de vedere moral şi din punct 
de vedere al intereselor sale în interesul european. 

Şi când zicem „tară întreagă“ nu vrem să 
vorbim de întrunirile de protestare cari s'au ţinut 
în toate orașele Italiei, cu tendinţe mai muit 
sau mai puţin răsboinice — ci vrem să spunem 
de toţi oratorii cari au luat cuvântul în Camera 
Italiană, oratori din toate grupurile politice şi 
din toate provinciile Italiei, deci ţara toată. 

Aceste interese comune Italiei şi Rusiei 
se referă la Peninsula Balcanică şi se rezumă 
la menţinerea „statului quo“, stricat în anul trecut. 

Ce iînsemnează politiceşte menţinerea sta- 
tului quo? 

Insemnează că trecutul trebue uitat şi că 
noua ordine de lucruri trebue conservată și apă- 
rată. 

Dar mai însemnează încă un alt lucru; 
anume că interesele Rusiei, care a apărat și 
apără popoarele slave din Balcani, precum şi in- 
teresele independenţei acelor state, apărate de 
Italia, contribuesc la menţinerea păcei Europene. 

Iată în scurt toată însemnătatea politică a 
vizitei ţarului: apărarea intereselor ruseşti; apă- 
rarea independenţei statelor balcanice, conser- 
varea statului quo. 

Toate acestea, periclitate de cine? De Au- 
stro-Ungaria, se înţelege. Și nu trebue să uităm, 
că în anul 1913 expiră tractatul Triplei Alianțe, 
şi deci, un motiv şi mai mare pentru ce Italia 
să fie în bune relaţii cu Rusia, după ce s'au 
strâns aşa demult legăturile de amiciţie Italo-Fran- 
ceze, 5 
Dar cele ce se vor mai petrece vom vedeà. 
Până atunci însă, atât Isvolski cât şi Tittoni, au 
spus în mai multe rânduri că Italia n'are de gând 
să iasă din Tripla Alianţă. 

e o 


Grecia. In apropierea vechii cetăți Salamis, 
a fost săptămâna trecută vărsări de sânge. O 
grupă a partidului radical din armată, jignită în 
aşteptările puse în colonelul Zorbas, a crezut în 
felul comitetului tinerilor turci, să siluuscă gu- 
vernul la reforma cerută şi s'au grăbit să pună 
mâna pe arme şi să dea foc în fraţii lor. 

Decât felul asedierii acestia și organizarea 
ei nu a dat rezultatele dorite şi eroii anarhiei 
au fost degrabă siliţi, să parăsească lupta şi să 
fugă care încotro. g 

Conducătorul marinarilor răsculați: Typaldos 
a putut să se refugieze în munții Parnasului 
unde probabil va fi prins. Patru dintre oficerii 
de marină au fost prinși, ceealalțti au scăpat 
noaptea pe tărmul dela Megara. 

Se zice că pornirea de răsvrătire a fost 
nimicită cu asta; nu se știe însă dacă nu va 
isbueni într'altă formă, căci nemulțumirile nu s'au 
curmat. 


In ajun. 


— Bună vremea mamă Tudoro ! 

— Mulţumim dumitale Drăgano! 

— De unde vii soro?! 

— Păcatele mele! Fusei de vestii pe popa 
Ioniță să vie să grijească copilul fi-meil E pe 


moarte... 
— Şi ce are mamă Tudoro? Săracul!... 


— Ce are! Să ferească sfântulețul toată 
lumea de aşa ceval... 

Bătrâna se plecă spre urechia Drăganei şi 
cam în şoapte: 

— La izbit boala aia urită, ducă-se pe pu- 
stia, scuipă de trei ori în vârtul limbei şi suflă 
aşa în vânt. 














„PARA NOASTRA“ 


Drăganei ti trecu şi ei un fior prin tot trupul 

— Și n'aţi umblat pe nicăieri mamă Tu- 
doro? 

— Ba i-am făcut mâncate-aş tot ce ne-am 
priceput și noi! Pe unde am auzit câte ceva 
am fost! I am descântat; i-am vărsat costoru în 
apă neincepută adusă dela trei răspântii, de trei 
fete mari! Am fost şi la ăla dela Măgură care 
ghiceşte în oglindă, ne-a dat nişte burueni, le-am 
plămădit cu rachiu de drojde, i le-am dat să le 
bea şi tot degeaba! I-am dat și sânge de nouă 
fraţi şi nimic! 

—- la ascultă mamă Tudoro! Dar la Chi- 
vuleasca vrăjitoarea dece nu vă duceţi soro, că 
aia ci-că să pricepe la astfel de boale! Pe al 
lui Mânjitu nu l-a făcut ea bine! Că ştie tot satu 
cum tremură și se invineţeă ca porumba când 
"l-apucă iaca cel... Şi a venit omu în firel.. 

— Ei n'am adus şi pe Chivuleasea într'o 
noapte! I-a făcut scăldături; i-a descântat şi cu 
os de broască scăpată din gura şarpelui de flăcău 
curat! I-a legat răutăţile la stele în nouăzeci şi 
nouă de noduri, i-a dat foc aţei şi scrumul l-a 
amestecat cu apă adusă în cumpăna nopței dela 
trei fântâni de peste trei dealuri, l-am scăldat 
și cu astea, iar lăturile le-am turnat la rădăcina 
unui fidan de salcâm; peste trei zile s'a uscat 
salcâmul fă Drăgano şi boala copilului tot n'a 
fugit 1... Când nu vrea Dumnezeu, să-i faci ori 
şi ce degeaba!l.. 

Bătrâna oftă şi puse capul în pământ. Dră- 
gana nu mai zise nici ea nimic. De pela toacă 
începuse a fulgui și pe seară să înteţise bine 
zăpada. S'a albit pământul! Pe marginea şoselei 
fug deadura fulgii mai mari, iar pe buza gan- 
tului se urzește o arbotă inălbită și afânată. 
Fulgii luaţi de vânt să duc la vale ca nişte flu- 
turei. Pe drum lumea umblă forfota! Femeile se 
țin lanţ cu vedrele pline cu apă; la fântână scâr- 
țăe prelung cumpăna; câte un om trece drumul 
dela cârciumă cu șirul de covrigi in subsioară, 
Rar detot mai coboară dealul câte o căruţă în- 
târziată la buturugi pe Şovărăşteanca. 


Intr'o răspântie câţiva băeţanări vorbesc de 
colinde. 
— Măi Costică pe cine luăm în locul lui 


Dumitru al lui Bârzoc, că ci-că nu mai merge 
cu noi?! Se duce cu al de Ivancea! A intrat 
în ceata lor! A zis că ce cu de alde terchia 
berchea să meargă ell! 

Din mijlocul cetei ieși unul mai răsărit, in- 


"căltat cu opinci noui şi învârtite trei brânişoare 


de nojiţă peste obiala albă. Invârti băţul — tot 
nou şi cu măciucă la cap — în mână. 

— Ei şi atâta jaf în ciuperci dacă n'o 
merge cu noi! Mai bine! Rămânem opt inșil 
Dar unu și unu! Să-i vedem pe ei ce-o să facă! 
Nu ştiu eu ceata lui Ivancea! Cine e la ei?! 
A lui Stravei, Molea al lui Ghindoc, Cocoșatu 
lui Brânzaru, Schiopu lui Bălan, Grecu şi care 
mai e mă? Mâtâcu Blegulesei! Apăi asta e ceată! 
La ăia le-e urit să easă seara până în tindă, 
dar când s'0 face cineva spre ei noaptea, atunci 
fug de rup pământul și lasă şi traistele cu co- 
lindeţi! Să vie la noi dacă îi ţin curelele, — şi 
iar învârte băţul de jugastru în mână. 

Râseră cu toţii şi ridicară beţele în sus, 
Apoi să împrăştiară câte unul, câte doi, pe după 
colţuri mai dând câte o gură. 

— Cu toţii la Costică măi Stemate! An- 
ghele să vii cum ai mâncă! Mărine să dai şi 
pela Crăciun | 

Tudora şi cu Drăgana veniau pe marginea 
şoselei tot şusuind, erau albe de ninsoare. 

— Nu ştiu ce să mai zic fă Drăgano, dar 
una lume prea e necăjită. De unde şi până unde 
boala asta la băeatul fi-mei!! După ce eră ea 
destul bătută de Dumnezeu că i sau prăpădit 
toţi copiii, apoi n'are parte nici de ăsta luat de 
suflet! De, cine să mai gândeă la asta! Erà să- 
nătos ca piatra şi roșu şi gras. Şi e băeat mare 
de opt ani, scos din toate necazurile... 

Drăgana oftă şi ea. 

— Şi de când ia venit boala asta mamă 
Tudoro ?... 

— Apăi e mai mult de un an de când la: 
pignit întâi! 

La început îi venea rar, la trei, patru luni 
odată! Apoi a indeşit.o, la câte trei zile şi în urmă: 
şi de câte două ori pe zil.. Sunt două luni de 
când l-a dat în friguri! Şi l-a uscat de tot? 
Pare că e o arâtare, a rămas numai osul şi 
pielea | Când n'are omul noroc n'arell... 

Iar tăcură. Merg cu capul în jos și sub pi- 
cioare scârțăe zăpada proaspătă. Merseră ce mer- 
seră și mama Tudora eară ridică fruntea. 

— Dar tu ce ai în legătură Drăgano? 

— Nişte covrigi! Fusei la târg, că la câr- 
ciumă prea sunt uscați! Să dau şi eu la noapte 
la copii când or veni cu colindele! Ce să fac! 
N'am putere mai mult! Odată când aveam făină 
coceam câte două sobe de colindeţi. Acum nu. 
mai am! E un an decând n'am mai văzut alba 
în capistele; copii au și uitat cum o fi coaja de 
pâine! Mămăligă şi iar mămăligă!... 

— Ba chipu am frământat niţică cocăt 
Mai păstrasem pe fundul sacului un pumn de 
făină pentru ziua asta mare! Am făcut întot-- 
deauna colindeţi, nu m'a trecut niciodată... 
Dar dacă nu e inimă bună şi sănătate în casă, 
ce folos|l... 

Oftă lung amândouă şi la răspântii se des- 
părţiră. 

Ninge de pune cu lopata şi viscolul flueră 
peste coama caselor. S'a întunecat bine; ici, 
colea licăresc lumini pela ferestre şi pe vatră. 
dudue vâlvătaia naltă. Cumpăna fântânii tot mai 
scârţăe lung și apoi ciutura se leagănă sub lu- 
mânarea îmbrumată de gheaţă, iar pe ţurţur pi- 
cură încă apă şi se prelinge pe ghisdurile ninse. 

Când a ajuns Tudora acasă să aprinsese 
lămpile! Băeatului îi eră rău de tot. Fi-sa sta 
lângă el cu ochii umflaţi de plâns. 

— Ce a spus mamă popa că vine?... 

— Păi ziceă să se îmbrace și vinel.. 

Bătrâna stătă şi ea pe pat lângă copil. 

— Florică, ia spune maică ce te doarel 
Lasă că să te faci sănătos şi să te duci la co- 
lindeţi cu băeții!! 

Copilul deschise ochii, dar nu zise nimic, 
doar răsuflă greu. Tudora iar îl mângăe pe frunte. 

— Spune flăcăul maichiil! Să duce maica 
mâine să-ţi cumpere sorcovă, şi să-ţi facă tăti- 
că-tău bici să te duci să trosneşti la sfântul Va- 
sile] Aide spune puiule, spune bătrânichii unde 
te doare!.. 

Băiatul tacel Râgăe pe piept din când în 
când și răsuflă înăbușit. Bătrâna se ridică în 
capul oaselor. 

— Anghelino maică mai râcăe vatra aia 
şi vezi s'a ars cuptoru că să băgăm colindeţile! 
Şi mai vezi de sobă că mie mi-se pare cam 
frig. ; 
i Anghelica n'apucă să iasă şi se auziră câinii 
alălăind în curte. Până să deschidă ușa popa 
Ioniţă intra In tindă tropăind cismele pe prag. 

— Bună vremea tată! 

— Sărut mâna părinte! 

— Bre, bre, ce iarnă să puse! Prăpăd nu 
viscol| Credeam c'o să facem Crăciunu pe loc 
negrul — și popa îşi scutură căciula de zăpadă. 

Băiatul deschise iar ochii şi saltă capul 
când îl văzù pe părintele, dar îi căzù numai 
decât pe pernă! Pe obrazu-i slab şi galben 
musteau când şi când broboane de sudoare. 
Pieptul uscat se saltă încet sub cămășuţa-i cu- 
sută cu arnici roşu pe la gât, gâfăe des, il 
îneacă tusea şi atunci par'că se rupe ceva din 
coşu pieptuiui! Popa se uită lung la copil, apoi 


- îşi aruncă coada ochiului spre cele două femei. 


— O să se facă el sănătos! Aşa sunt 
copiii! Se bolnăvese te miri din cel 

Părintele işi puse patrafirul după gât; An- 
ghelina îi aduse ceașea cu vin cumpărat de cu 

zi intradins. Popa ceti câteva vorbe şi turnă vin 
intr'o linguriţă. Tudora săltă capul copilului 
An sus. 

— Scoală Florică să-ţi dea taica popa vi- 
nişor d'ăsta bun! Scoală cu bătrânica; şi pe 
urmă să-ţi dau nuci şi covrigi, mulţi, mulţi... un 
şir întreg... 

Părintele îi dete pe gât lingurita cu vin şi 
cu o fărâmă de prescură sfinţită. Copilul stră- 
nută ; bătrâna li puse mâna la gură, să nu scuipe 
sfânta anafură... 

A plecat popa lonită. Anghelina l-a pe- 
trecut până la poartă şi l-a apărat de câini, mai 
mult de căţeaua fătată că se cam dă pe furiș. 
Bate vântul, vâjăie viscolul şi ninge, ninge! De 
mult nu se mai pomenise aşa vreme in noaptea 
ajunului. Când întră Anghelina în tindă veni și 
bărbatu-său cu coşu cu pae. 





— Isprăveşte Tudorache şi tu roboteala că 
te-a fi rebegit frigul 

— Apoi am dat la vite, uite mai adusei 
coşu ăsta de pae poate o mai trebui pentru 
sobă. Cum mai îi e lui Florică? A venit popa! 

— Tot aşa! Il griji părintele Ioniţă! De, 
ce era să zică şi popa! Par'că el știe, e Dum- 
nezeu! 

Tudorache se scutură de zăpadă, tropăi 
opincile înghețate de câteva ori şi isbi căciula 
de tocul ușii! Intră în casă! Băiatul răsuflă mă. 
runt şi se îneacă când și când; apoi deschide 
ochii, li plimbă pe tavan, pe pereţi, se uită la 
cei dinprejur şi încet, încet cad pleoapele pe lu- 
mini. Bătrâna stă pe marginea patului şi ti mai 
trece mâna peste frunte; Anghelina nu-l lasă 
nici ea din ochi; îi mai vâră perniţa sub cap, 
Tudorache s'a rezimat cu spatele de sobă şi 
nu-şi mai ia ochii dela copil. E atâta tăcere în 
casă că se aude pâlpăitul încet al candelei de 
deasupra icoanei şi cum trosneşte feșştila. Răsu- 
flările inecăcioase ale bolnavului trezesc liniștea, 
iar după sobă pisica, işi toarce în tihnă caerul. 
"Câte un zornăit de gergevele, sguduite de vis- 
colul de afară, face pe cei dimprejur să salte 
fruntea încreţită, oftează lung şi iar iși las pri- 
virile în jos! Orice răsuiflare mai lungă, ori ce 
astupare de piept a bolnavului îi cutremură pe 
cei din prejur; ori ce tremurătură de pleoape, 
de buze, ori înghiţitură în sec, le seacă inima 
părinților şi li se face părul măciucă. Fiecăruia 
îi trece prin minte fel şi fel de închipuiri. Și-l 
păzesc câte-și trei! Anghelina cum stă cu fruntea 
rezimată în podul palmei şi cu privirea neelin- 
tită asupra copilului, pe la o vreme i se pare 
că fața bolnavului se ingălbinește din ce in ce 
şi se usucă ca o tivgă; gâfăirile i se răresc, nu 
mai răsutlă, pleoapele se lipesc încet pe lumi- 
nele stinse, buzele uscate şi umbrite de o vine- 
ţeală gălbue se strâng una într'alta! Nu mai 
mişcă! Anghelina vreă să ţipe, dar parcă o 
apasă ceva pe piept şi fălcile i se incleştează. 
Apoi mortul e într'un cosciug îmbrăcat cu chem- 
brică albă. Acum e mult mai lung ca înainte! 
Patru oameni cu capetele plecate il duc pe 
braţe; înainte ceteşte rar popa îmbrăcat în o- 
dâjdii; iar Tudorache şi cu bătrâna Tudora pă- 
şesc trişti cu mâna la cap în urmă. Sub un li- 
liac plecat stă gata groapa adâncă. Doi inşi co- 
borâră cosciugul în mormânt, popa varsă unt 
de lemn, în chip de cruce, peste mort şi surpă 
din trei colţuri pământ. Anghelina ţipă cât pută 


şi vrù să sară în groapă! Li alunecă fruntea de 


pe podul palmei şi deschise ochii speriată. 

— Mamă! Floricol. 

Luă capul băiatului între mâni şi-l sărută, 

— Puiu mamii, deschide ochii să-i vadă 
maica! Of, Doamne! Ce arătarel Uite tremură 
carnea pe mine! Mamă! Tudorache! Florică!! 

Anghelina puse mânile ia ochi și începă 
să plângă rezemată în coate! Numai Tudora luă 
o ceaşcă cu apă și li mai udă buzele copilului, 
bolnavul clefeti de câteva ori şi înghiţi în sec 














„PARA NOASTRA: 


— 'Ţineţi inima acum, ce o să faci! Ui- 
taţi-vă la băiat, mă duc să scot colindeţile că 
s'or fi scorojit! 

Bătrâna aprinse un crâmpei de lumânare 
şi eşi la vatră... 

Și trece așa de anevoie vremea când aş- 


tepţi ceva! Clipele sunt ani și noaptea veac! 


Tudorache așteptă ceva şi nu ştiă ce! Aşteptă 
o clipă care întârziă, care se mişcă aşa de încet 
şi totuşi e atât de aproape la fiecare tresărire! 
Cu fiecare suspin îi trece o răcoreală prin tot 
trupul şi alunecă ceva par'că înapoia vremeil 
Și atunci deschide ochii mari, dar clipele tot 
rar se numără şi răsuflarea cea din urmă tot 
întârzie! Dacă s'ar lungi răsuflările! Dacă s'ar 
opri momentul acela în loc! Dacă s'ar turnà viaţă 
dintr'una într'alta! Din a unui om într'a altuia! 
Dacă s'ar da zile dela unul la altul! Eu aș turnà 
din viaţa mea intra lui, că am multă, multă de 
tot! L-aș da din sufletul meu, i l-aş da tot! Mie 
nu-mi mai trebue! I-aş da zilele mele, că sunt 
lungi, prea lungi! 

Aşa se gândeşte Tudorache! Când a în- 
ceput Anghelina să plângă el a eşit afară. Aerul 
îi învăluie fruntea, deschide gura şi inghite ră- 
coreala improspătată de zăpadă. A încontenit 
vântul, dar tot mai falgue rar. E trecut de cum- 
păna nopţii! In sat, urlă câinii pe la copca cu 
pae, gălăgie, strigăte, cântece. De departe se 
aude un glas de caval. Şi cântă cavalul şi se 
pierde încet graiul fiuerului, apoi iar se aude 
mai tare şi iarăș se moaie. Tudorache a rămas 
rezimat de stâlpul prispei, cu capul gol şi cu 
pieptul desfăcut. li e cald incă şi pe frunte tot 
ii mai picură sudoare! Stă cu mâna la cap şi 
oftează din când în când. Doamne! ce amari 
zile are una lume! Unii n'au nici o sărbătoare 
in viaţa lor! Atunci când gândeşte să zică Doamne 
ajută! Atunci... atunci!... of Doamnel... unul, 
barem unul din cinci; ăsta cel puţin! Ei, dar, 
noi n'avem nici o putere. El e mare! Tudorache 
suspină lung şi li deteră lacrămile. Işi puse a- 
mândouă mânile la ochi şi a stat mult pe prispă. 

La vecinii de peste drum se auziră strigăte 
cu moş ajunul. Tudorache tresări! Parcă simți 
niște ghiare reci că-l strânge de spate şi intră 
în casă, Mama Tudora şi cu Anghelina cazuseră 
de oboseală și picoteau în coate. Bolnavul nu 
mai răsuflă! Tatăl se repede la pat. 

— Moare bâiatul!... 

Femeile săriră în sus speriate. Până aprin- 
seră lumânarea copilul mai ridică odată pieptul 
uscat, încet, ca un pui golaş de rândunică, apoi 
răsuflă lung! 

La fereastră se auziră strigăte „Bună di- 
mineaţa la moş ajun“. Cei din casă plâng, se 
jelesc, îşi smulg părul din cap. 

— Florică! maică a venit băieţi să te ia 
la colinde! Scoală puiu mamii! 

Mama Tudora îşi şterse ochii cu mâneca 
cămăşii şi puse câţiva colindeţi în şort. Băeţii 
auziseră jalele şi până să iasă bătrâna ei au 
plecat. 

— Aide măi fraţilor! nu vedeţi că au mort 
în casă săraciil! Ioan Chiru- Nanov. 


Toamnă. 

3 După Albert Samain. 
Urmându-ne de-aproape un câine credincios, 
Pornim pe-aceiaş cale din vremile uitate... 
Aleea se topeşte 'n amurgul sângeros 
Şi-n zare trec pe gânduri femei îndoliate. 


Ca'n temniţă sau curte de-ospiciu dureros, 

Şi pacea şi tristețea coboară 'ntârziate ; 

Cu fiecare clipă o frunză pică Jos, 

Cum sboară amintirea din suflete 'noptate ! 
Tăcerea ne 'nsoţeşte... Voi, inimi nesupuse, 
De drumuri obosite și de visări răpuse, 

Aţi vrea să vă reîntoarceţi de unde ați pornit. 


Dar pomii 'n astă-seară sunt prinşi de-aşa tristeţe, 
Că inimile noastre, sub cerul adormit, 
Tresar, abia şoptindu-şi de dusa tinereţe, 
Ca de-un copil ce viața în taină şi-a sfârşit. 
St. Braborescu și I. C. P. Pobyclet. 

Expoziția de copii din Orlat. 

După expoziția de copii din Apoldul de jos, 
Ilimbav şi Poiana, aranjate în anii 1906, 1907 şi 1908, 
comitetul „Reuniunii române de agricultură din co- 
mitatul Sibiiului*“ a ales comuna istorică Orlat, 
centrul fostului regiment român | de graniţă, 
pentru aranjarea expoziţiei de copii din acest an; 
iar terminul ţinerii expoziţiei s'a fixat pentru ziua 
de 27 Octomvrie nou a. c. 

Membrii comitetului Reuniunii de agricultură 
cu locuinţa în Sibiiu:; Dr. Petru Špan, Victor 
Tordăşianu cu familia, Romul Simu cu doamna, 
dl profesor Aurel Bratu, Aurel Coșeiuc şi Dr. Va- 
sile Stan, însoţiţi de dl protopop Nicolau Togan 
cu doamna, de păr. Trand. Scorobeţ şi dna Po- 
povici s'au îndreptat in acea zi spre Orlat, unde s'au 
intâlnit cu membrii comitetului reuniunii cu locuinţa 
în Sălişte, dl prim pretor Petru Dragits cu doamna, 
loan Chirca, prim notar al comunei Sălişte cu 
doamna, dl Dr. Nicolau Calefariu, medie în Sălişte 
şi cu aproape întreagă cărturărimea din comu- 
nele aparținătoare cercului Sălişte. 

Inainte de toate oaspeţii am participat la 
serviciul divin, unde am avut rara ocazie dea 
ascultă două predici, una a părintelui loan Ghi- 
şoiu, asupra vieţii şi faptelor P. Cuvioasei Pa- 
raschiva şi alta, nu se poate mai instructivă, a 
d-nului protopop Nicolau Togan asupra insem- 
nătăţii expozițiilor de copii. 

Predica dlui Togan ar merită să fie publi- 
cată în întregime de toate foile noastre. 

După ieșirea din biserică, membrii comite- 
tului Reuniunii, însoţiţi de alte persoane, au făcut 
onorurile d-lui preot al locului şi d-lui medie 
Dr. George Prunaș, unde li-s’a servit un copios 
dejun, urmând apoi lucrările dela ordinea zilei. 


Ca loc pentru expoziţia de copii a fos aleasă 
o sală spațioasă a edificiului erarial visavis de 
şcoală, unde sau fost adunat mamele cu copiii 
de expus și mare public din Orlat şi din jurul 
Săliştei. 

Sala destinată expoziţiei de copii a fost 
frumos decorată cu tot felul de lucruri din in- 
dustria de casă a ţărancei din Orlat, prezentân- 
duni-se astfel, spre plăcuta surprindere a noastră, 
şi o expoziţie de industrie textilă, lucru ce ar fi 
de dorit să se facă pretutindeni în asemenea 


„ocazii. Laudă doamnelor şi domnilor cari au stă- 


ruit pentru înjghebarea acestei expoziţii, laudă 
femeilor cari uu expus frumoasele obiecte lucrate 
de harnica lor mână; laudă îndeosebi dlui di- 
rector şcolar loan Giurgiu, căruia îi revine me- 
ritul principal pentru înjghebarea acestei expo=. 
ziţii frumoase. 

A urmat constituirea definitivă a juriului în 
scopul premiării copiilor, înlocuindu-se membrii» 
absenţi cu alte persoane din localitate şi din co- 
munele vecine. 

Prezident al juriului a fost ales venerabilul 
domn Dr. Nicolau Calefariu, medic în Sălişte iar 
secretar R. Simu. 

După aceste dl Dr. P. Şpan, membru al co- 
mitetului central, deschide expoziţia de copii prin 
o vorbire, în care arată, în cuvinte elocuente, 
însemnătatea ăstorfel de expoziţii, după care s'a 
procedat la examinarea copiilor, expuşi fiind: 

In grupa I-ă de băeţi: a) dela 1—2 ani 16 
băeţi, b) dela 2—3 ani 11 băeţi, c) dela 3—4 
ani 18 băieţi, laolaltă 45 băieţi. 

In grupa Il-a de fetițe: a) dela 1—2 ani 
25 fetiţe, b) dela 2—3 ani 22 fetiţe, c) dela 3—4 
13 fetite, laolaltă 60 fetiţe, sau în total 105 copii. 

Examinarea tuturor copiiior sa făcut cu 
conscienţiozitate din partea juriului în frunte cu 
dl prezident Dr. Calefariu, Dr. Prunaş şi cu se- 
cretarui. 

După sfârşirea examinării s'a compus lista 
celor de premiat, avându-se în vedere toate dis- 
poziţiile de premiare cuprinse în programa ex- 
poziţiei. 

Deşi sala expoziţiei a fost destul de spa- 
țioasă, ja nu puteă totuş să încapă mulțimea ce 
se adunase cu aceasta ocazie, Astfel publicul a 
fost invitat să iese in curtea foarte spațioasă a 
edificiului erarial, unde s'a ţinut expoziţia. Aici, 
în curte, mamele şi publicul au ascultat cu plă- 
cere două frumoase prelegeri, una a dlui Dr. 
George Prunaş: Chestiuni privitoare la expoziţiile 
de copii, tratând higiena copilului, higiena cor- 
pului şi a locuinţei, nutrirea (lăptarea), inţercarea 
şi hrana după întercare; apoi urmând să trateze 
despre morburile contajioase, la cari sunt expuși 
copiii: pojar, scarlatină, difterie, tusă măgărească, 
tifos, tuberculosă, ete.; altă prelegere a fost a 
tânărului şi harnicului preot d! Trandafir Sco- 
robet cu titlul „Evangelia prunciei“, tratând în 
o limbă înţeleasă de toţi cei de faţă despre edu- 
caţia ce părinţii trebue să dea copiilor lor. 

După aceste dl prezident al juriului reasv- 
mează cele întâmplate şi spuse până aci, ară- 
tând şi dânsul datorinţele ce părinţii au în scopul 
creşterii bune'a copiilor. Spune că copii expuşi 
sunt bine îngrijiţi şi aproape toţi vrednici de pre- 
miat, totuș din cauza lipsei de mijloace, a tre- 
buit să se facă o selecţiune, alegându-se fruntea 
copiilor şi ţinându-se seamă, între altele, și de 
sărăcia părinţilor ete. 

In scopul premiării a contribuit: Reuninnea 
agricolă cu K 50, comuna politică Orlat cu K 50, 
institutul de credit „Brădetul“ din Orlat cu K 30 
și comuna bisericească gr.-cat. Orlat cu K 20, 
în total deci K 150. 

Din aceasta sumă s'au făcut 40 de premii, 
cari s'au distribuit astfel: 

Băieţilor 17 premii, iar fetelor 23, 

Anume: 8 premii à K 5 K 40 

i4 o à, D=, 56 
18 š a, 3= , 54 

La 2 mame sărace li-s'a dăruit câte o îm- 
brăcăminte completă de înfăşat pentru copii din 
partea Reuniunii femeilor gr.-cat. din Orlat, în 
frunte cu doamna preoteasă Pompilia Ghişoiu, 
care a dăruit cu aceasta ocazie Reuniunii de 
agricultură o păpuşă îmbrăcată de dânsa în port 
original din Ocena-Sibiiului. 

Doamna Simu a avut idea fericită de a dărui 
tuturor copiilor expuşi câte un coşuleţ cu bom- 
boane. 


Il 


In aceasta ocazie s'a dăruit şi un număr 
Ş 


frumos de broşuri de cuprins igienice, puse la 
dispoziție de onor. comitet central al „Asocia- 
ciațiunii“. 

S'a adus şi un fotograf care a luat mai 
multe partii, între cari copii premiaţi. 

A urmat apoi prânzul comun, ţinut în o 
sală a şcoalei. Cu acest prilej s'au ţinut toaste in- 
structive şi de imbărbătare la muncă pentru inain- 
tarea poporului. 


Ca un ce nou și dăinuitor pentru Orlat, se- 
cretarul Reuniunei di Victor Tordășianu a între- 
prins în Sibiiu o modestă colectă în scopul în- 
fiinţării unui fond pentru ajutorarea femeilor lăuze 
(oprite în casă după naștere) şi a copilaşilor or- 
fani, la care a adunat în Sibiiu cor. 57, dela 
meseni 80 cor; iar suma totală de cor. 137, s'a 
dat în îngrijirea Reuniunii femeilor din Oriat. 

Pe lângă atâtea lucruri bune isprăvite în 
această zi în Orlat, a mai rămas timp şi pentru 
o consultare în scopul punerii la cale a unui sta- 
biliment de electricitate pentru trebuinţele cer- 
cului Sălişte şi pentru înaintarea industriei in 
acest cerc. Consultarea a fost proiectată şi con 
dusă de zelosul domn primpretor Petru Dragits. 

Fie ca să avem multe zile de aceste, in- 
chinate binelui poporului nostru, pentru care 
munceşte cu atâta dragoste şi desinteresare har- 
nicul comitet al Reuniunii rom. agricole în frunte 
cu vrednicul ei secretar, dl Victor Tordășianu. 














„PARA NOASTRA: 


ȘTIRI. 
$ 
Publicăm în fruntea acestui număr un 
articol în chestia conflictului mai recent din Sf. 
Sinod al României. Articolul escris de-un frun- 
taş al bisericei noastre și-l recomundăm con- 
fraților nostri din Regat fiindcă a purces din- 
trun spirit de interpretare mai modernă a 
orânduielilor canonice, de cari se poticnese unii 
din prelaţii ţării românești. 
[=] 


Sfinţire de biserică. Luni, în ziua sf. Du- 
mitru 26 Oct. v (8 Nov. nou) se va sfinţi bi- 
serica nouă din Boşorod în părţile Hațegului, la 
voinţa poporului de acolo, din partea Preacuvio- 
şiei Sale părintelui protosincel Dr, E. Miron Cri- 
stea, ca mandatar arhiepiscopesc. 

o 

Intâlnirile săptămânale se vor ţinea de aci 
înainte în fiecare Sâmbătă-seara la restaurantul 
Brote din Palatul arhiepiscopiei. Invităm deci pe 
toți membrii inteligenţei române din loc la aceste 
cini comune. 

o 

Pregătirea unei dictaturi militare în Spania. 
„Daily Chronicle* află din Madrid că mai mulţi 
generali au ţinut o consfătuire secretă la un se- 
nator. S'a discutat despre defectele regimului do- 
minant de azi. La urmă s'a hotărât ca să se 
stabilească o dictatură militară in Spania. 

o 

Sfinţire de cruce. Ni se scrie din Gârbova: 
In 14 Octomvrie st. n. 1909 s'a celebrat în bi- 
serica gr.-or. din Gârbova sfinţirea crucei de pe 
turnul bisericei, la care acta fost de faţă întreagă 
comuna. 

La sfârşitul serviciulni divin preotul local 
Romul Popp a ţinut o frumoasă vorbire poporului 
care a fost răsplătită cu furtunoase aplauze de 
„Să trăiască“. 

După aceea a avut loc o convenire în 
şcoala comunei unde au fost ospătaţi toţi mun- 
citorii. 

o 

interviewul regelui Spaniei acordat unui 
ziarist francez. Regele Spaniei a primit în au- 
diență pe colaboratorul unui ziar, căruia i-a de- 
clarat că manifestaţiunile ferreriste din Franţa 
i-au pricinuit multă amărăciune. Regele nu vrea 
să vorbească despre mulţime, care se lasă a fi 
uşor condusă de câteva articole de ziare; însă 
socotește, că este de neinţeles ca la aceste ma- 
nifestaţiuni să ia parte şi savanții, cari de altfel, 
în cercetările lor procedează cu griji de esacti- 
tate. Dânşii au protestat în contra unei sentinţe 
pronunţate pe temeiul unor legi pe cari nu le 
cunosc. Ce idei îşi face dar lumea în Franţa 
despre Spania? Dacă s'ar da crezare unora din- 
tre francezi, s'ar crede că noi suntem un popor 
de sălbateci. Dar răsboaiele voastre religioase? 
A fost oare vre-un soldat spaniol care să zică: 
Omorâţi! Dumnezeu va cunoaşte pe ai săi?! 
Eu sunt Suveran constituţional; atât de consti- 
tuţional încât nu am nici chiar initiativa drep- 
tului de grațiere. Să nu vedeţi în aceasta vre-o 
părere de rău, ci constatarea unui fapt. Avem 
tribunale militare a căror onoare este mai presus 
de orice îndoială. Acele naţiuni cari nu ne cu- 
nosc să ne ierte cu critica lor şi cu sfaturile. 
Dv. aţi avut afacerea Dreyfus: Ne-am amestecat 
noi într'ânsa ? În fine regele a vorbit despre ex- 
pediţia din Riff şi a zis: Spania și Franta nu 
au uitat expediţiunea lor comună în Maroc şinu 
vor uită condiţiunile precis hotărite ale sarci- 
nelor lor. Asupra întrebării despre existența unui 
tratat secret franco-spaniol privitor la Maroc re- 
gele a răspuns surizând: Când se spune despre 
un tratat că este secret, nu mai e secret. Spania 
şi-a dat cuvântul; aceasta este garanţia cea mai 
sigură ce poate aveă Franţa. Nu ar fi de înțeles 
ca Franţa să atribue guvernului spaniol inten- 


Tiparul tipografiei Arhidiecezane în Sibiiu. 

ţiuni cari ar fi incompatibile cu angajamentele 
ce și-a luat, 
[e] 

Revoluția din Grecia. Svonul după care ofi- 
terii greci răsvrătiți ar fi avut de gând să se 
ducă în Creta e absolut falş. Zeci de ofiteri re- 
voltați au fost arestați până acum, Tybaldos şi 
camarazii săi n'au fost prinşi până în momentul | 
de faţă; toate porturile sunt supraveghiate în- 
trun mod sever. | 

Se svoneşte că patruzeci de ofiţeri care 
au iscălit cererile lui Thybaldos n'au putut sau 
nu au vrut mai pe urmă să se ducă la arsenal 
spre a se uni cu Tybaldos; iar acum ei au ho- 
tărit să demisioneze în masă dacă guvernul nu | 
hotăreşte imediat scoaterea la pensie a mai 
multor ofiţeri superiori, cea ce 'Tybaldos cerea 
şi el. 


o 

— Refugierea unor ofițeri. Vase engleze în port. 
Înmormântarea victimelor. Doi ofiteri de marină 
dintre cei răsvrătiţi, care sunt uşor răniţi şi 
fugeau s'au adăpostit într'o mahala din Atena 
numită „Kipseli* în casa unui englez; jandarmii 
au înconjurat această casă, dar proprietarul a 
ridicat pe locuinţa sa drapelul englez şi ofiţerii | 
au putut eși din această casă in mod liber spre 
a se constitui prizonieri. 

In momentul de faţă sunt nouă ofiţeri are- | 
staţi. Tybaldos şi ceialalţi ofițeri răsvrătiţi ar f 
ascunși în vecinătatea muntelui Parnas care a | 
fost înconjurat de către jandarmi. 

Orașul e liniştit dar o mare fierbere dom- 
neşte printre subofiţerii de marină, se speră că 
ei se vor linişti. Stricăciunile contra torpilorului | 
„Sfendoni“ nu sunt grave. Numărul morţilor este ` 
de patru. 

Echipagiile contratorpilorilor răsvrătiţi s'au 
constituit ca prizonieri. 

Au mai sosit aci alte două vase engleze, 
sunt acum la Faler patru vase engleze de războiu 
şi unul rus, 

Inmormântarea celor ucişi a avut loc azi 
în arsenal. Garnizoana din Capitală a reintrat in 
cazărmile sale, 

o 

— Corporaţiile muncitorilor greci cer infierarea 
răzvrătiților. Federaţia corporaţiunilor muncito- 
reşti într'o consfătuire extraordinară a adoptat o 
moţiune infierând răsvrătirea ofiţerilor de ma- 
rină care a fost un dezastru pentru interesele 
şi onoarea naţiunei; apoi această moţiune reclamă 
din partea guvernului o represiune energică în 
contra acestei mișcări şi o pedeapsă strașnică 
pentru vinovaţi. 

Consiliul de miniștri s'a întrunit azi dimi- 
neaţă şi a cerut avizul procurorilor, al genera- 
lilor şi al magistraţilor Curţei de apel; mai pe 
urmă s'a hotărit că rebelii vor fi daţi judecaăţei 
in fața Curţei cu juraţi sub învinuirea de crimă 
politică. Instrucţia acestui proces se va începe 
imediat pe această bază. 

[tc teen it late ft ata II) 
Aducla cunoştinţa onor. public, că am in- 


chiriat restaurantul „Grand-Bierhalle:< 
în palatul consistorial, unde sub numirea 


Grand-Restaurant Brote 


voiu servi 





mâncări bine pregătite, bere de Steinbruch 
== çi vinuri alese, =———— === 








Primesc abonamente la masă pentru 
== gmiazi şi seară, ———— 





Cu toată stima 
Liviu Brote. 

